TURISM

[pic] | COMISIA EUROPEANĂ |

Bruxelles, 29.3.2010

COM(2010)117 final

2010/0063 (COD)

Propunere de

REGULAMENT (UE) nr. …/…. AL PARLAMENTULUI EUROPEAN ȘI AL CONSILIULUI

REFERITOR LA STATISTICILE EUROPENE PRIVIND TURISMUL

(Text cu relevanță pentru SEE)

EXPUNERE DE MOTIVE

CONTEXTUL PROPUNERII |

110 | Motivele și obiectivele propunerii Importanța sectorului turistic pentru dezvoltarea economică, socială și culturală a Europei este, în general, recunoscută. Directiva 95/57/CE a Consiliului din 23 noiembrie 1995 privind culegerea datelor statistice în domeniul turismului[1] a prevăzut constituirea unui sistem de informații privind statisticile turistice la nivelul Uniunii Europene. Directiva a ajutat la crearea unor sisteme naționale de colectare a datelor, cu date privind capacitatea și gradul de ocupare a unităților de cazare, dintr-o perspectivă comercială, respectiv privind cererea turistică, din perspectiva vizitatorilor. Accesul actual la un sistem de statistici în sectorul turismului în Uniunea Europeană nu ar fi fost posibil fără existența directivei. Deși acest sistem a avut succes, atât utilizatorii cât și producătorii de date au subliniat necesitatea unei actualizări. Pe de o parte, natura rapid schimbătoare a pieței turistice de la intrarea în vigoare a directivei a creat nevoi noi sau diferite ale utilizatorilor în ceea ce privește variabile și defalcări modificate și date mai oportune. Pe de altă parte, este, în continuare, posibilă îmbunătățirea comparabilității și caracterului complet al cadrului prin eforturi sporite în scopul armonizării variabilelor și a conceptelor. Este probabil ca o consecință indirectă să fie mai multe statistici de bază din sectorul turistic, care sunt necesare pentru compilarea conturilor satelit pentru turism (TSA). |

120 | Contextul general Obiectivul prezentei propuneri este actualizarea și optimizarea cadrului legal existent în domeniul statisticilor europene privind turismul, și anume a Directivei 95/57/CE a Consiliului. În cursul ultimului deceniu, comunicările Comisiei și rezoluțiile Parlamentului European au solicitat modificări ale bazei juridice a statisticilor din sectorul turismului. De la intrarea în vigoare a directivei, atât industria turismului cât și cererea turistică au trecut prin modificări semnificative. Răspunzând necesității ca statisticile oficiale să fie pertinente, adică să satisfacă nevoile curente și potențiale ale utilizatorilor, propunerea revizuiește variabile precum cheltuielile turiștilor și ia în considerare fenomene recente, precum creșterea numărului de călătorii scurte, cu sejur de mai puțin de patru nopți, sau utilizarea internetului pentru rezervarea călătoriilor. Din perspectiva ofertei, propunerea răspunde schimbărilor survenite în nevoile utilizatorilor, de exemplu, accesul la date privind ocuparea camerelor. De asemenea, actualizează termenele de transmitere a datelor. În plus, propunerea armonizează variabilele și conceptele și, de asemenea, îmbunătățește semnificativ caracterul complet al statisticilor din sectorul turismului, de exemplu, prin acoperirea tuturor unităților de cazare închiriate și prin includerea statisticilor privind vizitatorii de o zi și pe cei care nu pleacă în concediu, pentru care există o cerere semnificativă. De asemenea, propunerea ține cont de compromisul necesar între nevoile utilizatorilor, pe de o parte și sarcinile respondenților și ale instituțiilor de statistică naționale, pe de altă parte. Noile variabile sau defalcări sunt compensate de eliminarea unor cerințe ale directivei existente. Nivelul cerințelor suplimentare, în special informațiile din tranzacții, este destinat să mențină sarcinile globale comparativ stabile. În ceea ce privește informațiile de colectat din gospodării sau de la turiști, eficiența culegerii datelor și sarcinile respondenților sunt monitorizate prin introducerea de întrebări rotative pentru variabile care sunt estimate a fi de o natură mai structurală și prin introducerea transmiterii de microdate pentru statisticile privind călătoriile turistice. În acest caz, se urmărește ca responsabilii cu elaborarea datelor la nivel național să facă schimb de statistici comparate pe baza unei elaborări armonizate a statisticilor din sectorul turistic și să ajungă la o convergență a conceptelor, a definițiilor și a formatelor de raportare privind datele transmise. În cazul în care actualizarea cadrului legal s-ar dovedi imposibilă, statisticile europene privind turismul s-ar putea să își piardă din relevanță, iar acest lucru ar putea să pericliteze luarea de decizii pertinente în politicile legate de turism. |

130 | Dispoziții în vigoare în domeniul propunerii Deoarece prezenta propunere este destinată actualizării dispozițiilor curente și ajustării la noi necesități, baza legală existentă – și anume Directiva 95/57/CE a Consiliului – ar trebui abrogată. |

140 | Coerența cu celelalte politici și obiective ale UE Rolul crucial pe care îl joacă turismul în generarea creșterii și crearea de locuri de muncă în Uniunea Europeană a fost subliniat de Consiliul European în concluziile Președinției sale din 14 decembrie 2007. Importanța din ce în ce mai mare a turismului și impactul pe care acesta îl are asupra altor politici, începând cu politica regională, diversificarea economiilor rurale, politica maritimă, ocuparea forței de muncă, dezvoltarea durabilă și competitivitatea, până la politica și incluziunea socială („turismul pentru toți”), face necesară ajustarea sistemului statistic. |

CONSULTAREA PăRțILOR INTERESATE șI EVALUAREA IMPACTULUI |

Consultarea părților interesate |

211 | Metode de consultare, principalele sectoare vizate și profilul general al respondenților În perioada 2004-2009, în cadrul Sistemului Statistic European, în grupurile operative și grupurile de lucru relevante au avut loc consultații tehnice intense cu producătorii de date. În mai multe rânduri, responsabilii cu elaborarea de date la nivel național au fost solicitați să invite la discuții și părțile interesate din țara respectivă. De asemenea, au avut loc consultații în interiorul Comisiei (DG-urile ENTR, AGRI, MARE, REGIO, SANCO, ENV, EAC, TREN, EMPL) și cu părțile interesate din industrie. |

212 | Rezumatul răspunsurilor și modul în care acestea au fost luate în considerare Prezenta propunere este rezultatul unor negocieri aprofundate între toate părțile interesate; ea ține seama de echilibrul necesar între prioritățile privind nevoile suplimentare ale utilizatorilor și sarcinile suplimentare legată de colectarea și elaborarea datelor la care aceste nevoi ar putea duce. |

Culegerea și utilizarea competențelor |

221 | Domenii științifice/experții în cauză Reprezentanții naționali din grupul de lucru al DG Eurostat privind statisticile din sectorul turismului sunt experți cu cunoștințe privind legislația existentă și sistemele naționale pentru culegerea și elaborarea statisticilor din sectorul turistic. Au fost consultați experți în analiza privind turismul sau politicile legate de turism din departamentele relevante ale Comisiei. |

222 | Metodologie utilizată Între 2004-2008, propunerile Eurostat au fost discutate de către grupuri operative alcătuite din reprezentanți ai instituțiilor de statistică naționale sau ale departamentelor de cercetare ale autorităților de turism naționale, alte departamente ale Comisiei și părți interesate externe. Apoi, aceste propuneri au fost prezentate grupului de lucru plenar, care le-a discutat. De asemenea, în prima jumătate a anului 2007, Eurostat a inițiat consultații bilaterale cu alte departamente ale Comisiei pentru care turismul poate fi relevant. |

223 | Organizații/experți principali consultați Instituțiile naționale de statistică, autoritățile naționale de turism, departamentele Comisiei, părțile interesate din industrie (de exemplu, HOTREC și EFFAT). |

2249 | Rezumatul consultării primite și utilizate Nu s-a menționat niciun risc potențial grav cu consecințe ireversibile. A existat un consens general în rândul experților în privința faptului că baza juridică privind statisticile din sectorul turismului trebuie actualizată. |

225 | Recomandările din partea experților în timpul numeroaselor ședințe și consultații au rezultat într-o propunere echilibrată, care satisface nevoile utilizatorilor, spre exemplu, în domeniul politicii maritime sau al dimensiunii sociale a turismului, în același timp luându-se în considerare, de asemenea, eficiența colectării datelor, pentru a se reduce la minimum sarcina suplimentară a respondenților. |

226 | Mijloace utilizate pentru a pune sfatul experților la dispoziția publicului Documentele și procesele verbale ale grupului operativ și ale grupului de lucru sunt disponibile prin intermediul CIRCA. |

230 | Analiza efectelor și a implicațiilor Opțiunea 1 (opțiune de bază, adică fără nicio nouă angajare din partea Uniunii Europene). În cazul în care Uniunea Europeană nu ar lua nicio nouă măsură, comparabilitatea și armonizarea statisticilor din sectorul turismului în Europa ar fi diminuate și, într-un cadru în care principala latură a turismului este turismul intracomunitar, oportunitățile de utilizare eficientă a statisticilor din sectorul turismului elaborate de către țări partenere pe baza conceptelor și formatelor de raportare comune nu ar fi exploatate pe deplin. În cazurile în care statisticile din sectorul turismului provenind din surse oficiale nu sunt armonizate ori nu sunt disponibile sau sunt doar parțial disponibile din cauză că sunt furnizate în mod opțional, este necesar să se utilizeze surse comerciale. Drept rezultat, calitatea datelor ar putea suferi și eficacitatea utilizării acestora în elaborarea politicilor mai sus menționată ar putea fi chiar periclitată. Opțiunea 2 (angajare din partea Uniunii Europene conform propunerilor). Cadrul propus pentru statisticile europene îmbunătățește comparabilitatea datelor și, implicit, relevanța lor pentru utilizatori, atât la nivel european cât și la nivel național. În plus, utilizarea de concepte și formate de raportare comune poate ajuta la realizarea unei colectări și utilizări mai eficiente ale statisticilor din sectorul turismului, de exemplu, prin evitarea dublei colectări de informații, atât în țara de reședință cât și în statul membru vizitat, referitoare la aceeași călătorie . |

ELEMENTELE JURIDICE ALE PROPUNERII |

305 | Rezumatul acțiunii propuse Obiectivul prezentului regulament este stabilirea unui cadru comun pentru producerea sistematică, de către statele membre, a statisticilor europene privind turismul, prin colectarea, elaborarea, prelucrarea și transmiterea de statistici europene armonizate privind cererea și oferta turistice. |

310 | Temeiul juridic Articolul 338 din Tratatul privind funcționarea Uniunii Europene asigură temeiul juridic privind statisticile europene. În articolul menționat se stabilesc cerințele legate de producerea de statistici europene, precizându-se că acestea trebuie să fie conforme cu standardele de imparțialitate, fiabilitate, obiectivitate, independență științifică, rentabilitate și confidențialitate statistică. |

320 | Principiul subsidiarității Principiul subsidiarității se aplică în măsura în care propunerea nu este de competența exclusivă a Uniunii Europene. |

Obiectivele propunerii nu pot fi îndeplinite suficient de către statele membre din următorul (următoarele) motiv(e). |

321 | Comparabilitatea este un aspect esențial al calității oricăror date statistice. Statele membre nu pot atinge comparabilitatea în mod suficient fără un cadru european clar, adică fără o legislație europeană care să stabilească concepte statistice, formate de raportare și cerințe de calitate comune. În această privință, din 1995 există o legislație europeană în domeniul statisticilor din sectorul turismului. Totuși, utilizatorii și producătorii au solicitat o actualizare. |

323 | Măsurile luate de statele membre în mod separat ar afecta în mod negativ interesele statelor membre din următorul motiv. Deoarece, în afară de componenta sa internă, turismul are și o dimensiune internațională importantă din perspectiva turismului „receptor” și „emițător”, autoritățile de turism din statele membre vor să aibă la dispoziție informații statistice comparabile la nivel internațional. Fără aceste statistici, culese și elaborate utilizând un cadru comun la nivelul Uniunii Europene, relevanța și eficacitatea sistemelor (naționale) de statistici din sectorul turismului ar fi reduse. În plus, lipsa unui cadru comun care să utilizeze concepte și formate de raportare comune ar periclita sau ar elimina complet posibilitatea de a face schimb de statistici comparate. |

Măsurile la nivelul Uniunii Europene vor îndeplini mai bine obiectivele propunerii din următorul (următoarele) motiv(e). |

324 | Obiectivele propunerii pot fi îndeplinite mai bine la nivelul Uniunii Europene pe baza unui act juridic european, întrucât numai Comisia poate coordona armonizarea necesară a informațiilor statistice la nivelul Uniunii Europene; pe de altă parte, colectarea de date și elaborarea de statistici comparabile privind turismul poate fi organizată de către statele membre. Prin urmare, Uniunea Europeană poate lua măsuri în acest sens în conformitate cu principiul subsidiarității, astfel cum este prevăzut în articolul 5 din TUE. |

325 | În ceea ce privește utilizarea indicatorilor calitativi pentru a demonstra că obiectivul poate fi atins mai bine de către Uniune, deoarece obiectivul propunerii este producerea de statistici europene armonizate privind turismul, acesta poate fi pus în practică doar la nivelul Uniunii Europene. Propunerea va permite obținerea de date mai ușor de comparat și, implicit, mai relevante. |

327 | Propunerea vizează armonizarea conceptelor, a subiectelor abordate și a caracteristicilor informațiilor solicitate, a razei de acoperire, a criteriilor calitative, a termenelor și a rezultatelor de raportare, în vederea obținerii unor statistici europene relevante, oportune, comparabile și coerente. Totuși, decizia privind modul de colectare a datelor depinde de statele membre, deoarece responsabilii cu elaborarea datelor la nivel național sunt cel mai bine plasați pentru a formula un punct de vedere cu privire la metodologia și sursele de date cele mai potrivite. Din acest motiv, inițiativa Uniunii Europene privind standardele metodologice va fi limitată la crearea, în strânsă cooperare cu statele membre, a unui ansamblu de linii directoare recomandate. |

Prin urmare, propunerea este conformă cu principiului subsidiarității. |

Principiul proporționalității Propunerea este conformă cu principiul proporționalității din următorul (următoarele) motiv(e). |

331 | În conformitate cu principiul proporționalității, regulamentul se limitează la minimul necesar pentru a-și atinge obiectivele și nu depășește acțiunile necesare pentru îndeplinirea obiectivelor sale. Regulamentul nu specifică mecanismele de colectare a datelor pentru fiecare stat membru, ci definește numai datele care trebuie furnizate pentru a se asigura o structură și o sincronizare armonizate. |

332 | Frecvența redusă a transmiterii de date în anumite situații și oportunitatea de a utiliza cu precădere alte surse decât sondajele de opinie (de exemplu, surse administrative sau tehnici de estimare statistică corespunzătoare) ar trebui să reducă sarcina financiară și administrativă a autorităților naționale, regionale sau locale, a operatorilor economici și a cetățenilor. |

Alegerea instrumentelor |

341 | Instrument propus: regulament. |

342 | Alte mijloace nu ar fi adecvate din următorul (următoarele) motiv(e). Selectarea instrumentului corespunzător depinde de obiectivul legislativ. Date fiind nevoile de informații la nivel european, tendința, în ceea ce privește statisticile europene, a fost aceea de a se utiliza, ca și acte de bază, regulamente mai curând decât directive. Un regulament este preferabil pentru că stabilește aceeași legislație în întreaga Uniune Europeană, nepermițând statelor membre nicio libertate de aplicare incompletă sau selectivă. Este direct aplicabil, ceea ce înseamnă că nu trebuie transpus în legislația națională. Directivele, pe de altă parte, vizează armonizarea legislațiilor naționale. Ele sunt obligatorii pentru statele membre în ceea ce privește obiectivele lor, dar lasă autorităților naționale alegerea formei utilizate pentru realizarea acestor obiective. În plus, ele trebuie transpuse în legislația națională. Utilizarea unui regulament este în linie cu alte acte legislative statistice adoptate începând cu 1997. |

IMPLICAțIE BUGETARă |

409 | Propunerea în sine nu are implicații asupra bugetului Uniunii Europene. Cu toate acestea, sub rezerva disponibilității creditelor relevante introduse în bugetul Uniunii Europene, statele membre pot primi din partea Comisiei o contribuție financiară de cel mult 70 % din costurile eligibile în conformitate cu normele pe care regulamentul financiar le prevede pentru subvenții, în legătură cu viitoarele module ad-hoc posibile, astfel cum se menționează la articolul 3 alineatul (3) din propunere. |

INFORMAțII SUPLIMENTARE |

510 | Simplificare |

511 | Propunerea prevede simplificarea procedurilor administrative pentru autoritățile publice (comunitare sau naționale) și pentru părțile din sectorul privat. |

513 | Reducerea defalcării pe regiuni a datelor privind oferta, posibilitatea de a limita domeniul de aplicare în materie de dimensiunea unităților de cazare turistică și eliminarea transmiterii datelor trimestriale în cazul statisticilor privind cererea vor simplifica munca administrațiilor comunitară și naționale. |

514 | Posibilitatea de a limita domeniul de colectare a datelor privind capacitatea și ocuparea unităților de cazare turistică va reduce sarcina respondenților, în special a microîntreprinderilor. Acordarea statelor membre a libertății de a produce cifrele necesare prin utilizarea unei multitudini de surse (sondaje de opinie, dar și date administrative sau proceduri de estimare) ar trebui să reducă sarcina respondenților, atât întreprinderi cât și gospodării. |

520 | Abrogarea legislației existente Adoptarea propunerii va duce la abrogarea legislației existente. |

560 | Spațiul Economic European Actul propus se referă la un subiect care privește SEE și ar trebui, prin urmare, să fie extins la Spațiul Economic European. |

2010/0063 (COD)

Propunere de

REGULAMENT (UE) nr. …/… AL PARLAMENTULUI EUROPEAN ȘI AL CONSILIULUI

REFERITOR LA STATISTICILE EUROPENE PRIVIND TURISMUL

(Text cu relevanță pentru SEE)

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 338 alineatul (1),

având în vedere propunerea Comisiei Europene,

după transmiterea propunerii către parlamentele naționale,

după consultarea Comitetului Sistemului Statistic European,

acționând în conformitate cu procedura legislativă ordinară,

întrucât:

1. Consiliul European a subliniat, în Concluziile Președinției sale din 14 decembrie 2007, rolul crucial pe care îl joacă turismul în generarea creșterii și crearea de locuri de muncă în UE și a invitat Comisia, statele membre, industria și alte părți interesate să își unească forțele pentru punerea în aplicare la timp a Agendei pentru un turism european durabil și competitiv.

2. Orice evaluare a competitivității industriei Uniunii Europene a turismului, care ocupă un loc important în economia statelor membre, dat fiind faptul că activitățile turistice reprezintă o importantă sursă potențială de locuri de muncă, necesită cunoștințe solide privind volumul turismului, caracteristicile acestuia, profilul turiștilor și cheltuielile legate de turism.

3. Sunt necesare informații lunare pentru a se putea măsura influențele sezoniere ale cererii legată de capacitatea de cazare a turiștilor și a ajuta, în acest fel, autoritățile publice și operatorii economici să dezvolte strategii și politici mai potrivite pentru îmbunătățirea repartizării sezoniere a concediilor și a activităților turistice.

4. Majoritatea întreprinderilor europene din industria turismului au dimensiuni mici sau medii, iar importanța strategică a întreprinderilor mici și mijlocii (IMM-uri) în turismul european nu se limitează doar la valoarea lor economică și la potențialul substanțial pe care îl au în materie de creare de locuri de muncă. Ele sprijină, de asemenea, stabilitatea și prosperitatea comunităților locale, protejând valorile ospitalității și identității locale, care constituie semnele distinctive ale turismului în regiunile Europei. Având în vedere dimensiunea IMM-urilor, trebuie luată în considerare sarcina administrativă potențială și ar trebui introdus un sistem de praguri astfel încât să se poată satisface nevoile utilizatorilor, reducând-se în același timp sarcina legată de răspuns pentru părțile responsabile de furnizarea de informații statistice, în special IMM-urile.

5. Natura schimbătoare a caracterului turismului de la intrarea în vigoare a Directivei 95/57/CE a Consiliului din 23 noiembrie 1995 privind culegerea datelor statistice în domeniul turismului[2], cu importanța tot mai mare a călătoriilor turistice de scurt sejur și a vizitelor de o zi, care contribuie în mod substanțial la realizarea veniturilor obținute din turism în multe regiuni sau țări, importanța tot mai mare a cazării neînchiriate în avans sau a cazării în unități mai mici și creșterea impactului internetului asupra comportamentului turiștilor în privința rezervării și asupra industriei turismului, înseamnă că modul de obținere a statisticilor din sectorul turismului trebuie să se adapteze la noi evoluții.

6. Pentru a evalua importanța macroeconomică a turismului în economiile europene pe baza cadrului, acceptat la nivel internațional, al contabilității satelit în turism, este necesară îmbunătățirea disponibilității, a caracterului complet și cuprinzător al statisticilor turistice de bază, pentru a fi utilizate la elaborarea acestei contabilități și, dacă se consideră necesar de către Comisie, pentru a servi la pregătirea unei propuneri legislative ulterioare privind transmiterea de tabele armonizate pentru stabilirea de conturi satelit în turism, ceea ce implică o actualizare a dispozițiilor prevăzute în prezent în Directiva 95/57/CE.

7. Pentru a examina problemele majore de interes economic și social în sectorul turismului, în special aspectele noi care necesită o cercetare specifică, Comisia are nevoie de microdate. Turismul în Europa are o dimensiune predominant intra-europeană, ceea ce înseamnă că microdatele care provin din statisticile europene armonizate privind cererea de turism „receptor” oferă, pentru statul membru de destinație, o sursă de statistici privind cererea de turism receptor obținută fără cheltuieli, evitând astfel observarea dublă a fluxurilor turistice.

8. Un cadru recunoscut la nivelul Uniunii Europene poate ajuta la garantarea de date fiabile, detaliate și comparabile, care, la rândul lor, vor favoriza o monitorizare corespunzătoare a structurii și a evoluției cererii și ofertei turistice. Este esențială o comparabilitate suficientă la nivelul Uniunii Europene în ceea ce privește metodologia, definițiile și programul datelor și al metadatelor statistice.

9. În conformitate cu Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene[3], care constituie cadrul de referință pentru dispozițiile prezentului regulament, statisticile ar trebui să fie colectate în conformitate cu standarde înalte de imparțialitate, transparență, fiabilitate, obiectivitate, independență științifică, rentabilitate și confidențialitate statistică.

10. În cursul producerii și difuzării statisticilor europene conform prezentului regulament, autoritățile de statistică naționale și la nivelul Uniunii ar trebui să țină seama de principiile stabilite în Codul European de Bune Practici Statistice adoptat de Comitetul pentru programul statistic, la 24 februarie 2005, și anexat la Recomandarea Comisiei privind independența, integritatea și responsabilitatea autorităților de statistică naționale și comunitare[4].

11. Deoarece colectarea și elaborarea statisticilor europene comparabile și cuprinzătoare privind turismul nu pot fi atinse în mod suficient de către statele membre datorită absenței de caracteristici statistice și de cerințe de calitate comune, precum și lipsei de transparență metodologică dar pot, prin aplicarea unui cadru statistic comun, să fie realizate mai bine la nivelul Uniunii, Uniunea poate adopta măsuri în conformitate cu principiul subsidiarității astfel cum este prevăzut în articolul 5 din Tratatul privind Uniunea Europeană. În conformitate cu principiul proporționalității, astfel cum este prevăzut la articolul susmenționat, prevederile prezentului regulament nu depășesc acțiunile necesare pentru îndeplinirea obiectivelor sale.

12. Datorită schimbărilor din industria turismului și în tipul de informații solicitate de Comisie și de alți utilizatori ai statisticilor europene privind turismul, dispozițiile Directivei 95/57/CE nu mai sunt adecvate. Deoarece legislația în acest domeniu trebuie actualizată, Directiva 95/57/CE ar trebui abrogată.

13. Un regulament este modalitatea corespunzătoare pentru a se asigura utilizarea de standarde comune și producerea de statistici comparabile.

14. Măsurile necesare pentru punerea în aplicare a prezentului regulament ar trebui adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei[5].

15. Ar trebui conferite atribuții Comisiei pentru a adopta acte delegate în conformitate cu articolul 290 din Tratatul privind funcționarea Uniunii Europene, în scopul adaptării definițiilor, ale subiectelor abordate și ale caracteristicilor informațiilor solicitate, ale domeniului luat în considerare și ale termenelor de transmitere a datelor.

ADOPTĂ PREZENTUL REGULAMENT:

Articolul 1

Obiectul

Prezentul regulament stabilește un cadru comun pentru producerea sistematică a statisticilor europene privind turismul.

În acest scop, statele membre colectează, elaborează, prelucrează și transmit statistici armonizate privind cererea și oferta turistice.

Articolul 2

Definiții

16. În sensul prezentului regulament:

17. prin „perioadă de referință” se înțelege o perioadă la care se referă datele;

18. prin „an de referință” se înțelege o perioadă de referință de un an calendaristic;

19. prin „NACE Rev. 2” se înțelege clasificarea statistică comună a activităților economice în cadrul Uniunii, astfel cum este prevăzut în Regulamentul (CE) nr. 1893/2006 al Parlamentului European și al Consiliului[6];

20. prin „NUTS” se înțelege clasificarea comună a unităților teritoriale pentru producerea de statistici regionale în cadrul Uniunii, astfel cum este prevăzut în Regulamentul (CE) nr. 1059/2003 al Parlamentului European și al Consiliului[7];

21. prin „turism” se înțelege activitatea vizitatorilor care efectuează o călătorie către o destinație principală în afara mediului uzual, pentru mai puțin de un an, în orice scop principal, inclusiv afaceri, divertisment sau alte scopuri personale, altul decât pentru a fi angajat de o entitate rezidentă în locul vizitat, și acoperă atât vizitatorii care stau peste noapte cât și vizitatorii de o zi;

22. prin „mediu uzual” se înțelege zona geografică, deși nu neapărat limitrofă, în cadrul căreia o persoană își desfășoară activitățile zilnice și se determină pe baza următoarelor criterii: traversarea de frontiere administrative sau distanța de la locul de reședință uzual, durata, frecvența și scopul vizitei;

23. prin „turism intern” se înțeleg vizitele într-un stat membru efectuate de vizitatorii care sunt rezidenți ai statului membru respectiv;

24. prin „turism receptor” se înțeleg vizitele într-un stat membru efectuate de vizitatorii care nu sunt rezidenți ai acelui stat membru;

25. prin „turism emițător” se înțeleg vizitele efectuate de rezidenții unui stat membru în afara statului membru respectiv;

26. prin „turism național” se înțeleg turismul intern și turismul emițător;

27. prin „turism interior” se înțeleg turismul intern și turismul receptor;

28. prin „unitate de cazare turistică” se înțelege o unitate de activitate economică la nivel local, astfel cum este definită în anexa la Regulamentul (CEE) nr. 696/93 al Consiliului[8], care oferă contra cost, chiar dacă prețul ar putea fi subvenționat parțial sau integral, servicii de cazare pe termen scurt sau de scurt sejur astfel cum este descris în grupurile 55.1 (hoteluri și cazare similară), 55.2 (cazare pentru concedii și alt tip de cazare de scurt sejur) și 55.3 (terenuri de camping, locuri pentru vehicule recreaționale și locuri pentru rulote) din NACE Rev. 2;

29. prin „cazare neînchiriată” se înțelege cazare oferită fără plată de către membri ai familiei sau prieteni și cazare în case de vacanță ocupate de proprietar, inclusiv proprietăți în sistem multiproprietate.

30. Comisia adoptă acte delegate în conformitate cu articolul 9, în scopul adaptării definițiilor de la alineatul (1).

Articolul 3

Subiectele abordate și caracteristicile informațiilor solicitate

31. În sensul prezentului regulament, datele care trebuie transmise de către statele membre în conformitate cu articolul 7 se referă la:

32. turismul interior, în privința capacității și a ocupării unităților de cazare turistică pentru variabilele, periodicitatea și defalcările stabilite în secțiunile 1, 2 și 3 din anexa I;

33. turismul interior, în privința nopților turistice petrecute în locuri de cazare neînchiriată pentru variabilele, periodicitatea și defalcările stabilite în secțiunea 4 din anexa I;

34. turism național, în privința cererii turistice, care se referă la participarea la turism și la caracteristicile călătoriilor turistice și ale vizitatorilor pentru variabilele, periodicitatea și defalcările stabilite în secțiunile 1 și 2 din anexa II;

35. turism național, în privința cererii turistice, care se referă la caracteristicile vizitelor de o zi pentru variabilele, periodicitatea și defalcările care sunt stabilite de către Comisie prin acte delegate. Aceste acte delegate sunt adoptate în conformitate cu articolul 9.

36. Comisia adoptă acte delegate în conformitate cu articolul 9, în scopul adaptării subiectelor abordate și ale caracteristicilor informațiilor solicitate, precum și a conținutului anexelor.

37. Orice modul ad-hoc legat de informațiile solicitate și în plus față de acestea nu depășește durata de un an și este adoptat în conformitate cu procedura de reglementare menționată la articolul 12 alineatul (2), cel puțin trei luni înainte de începutul perioadei de referință. Volumul acestor module ad-hoc nu va depăși cinci variabile.

Articolul 4

Domeniul luat în considerare

38. Domeniul luat în considerare în privința cerințelor stabilite la articolul 3 alineatul (1) litera (a) include toate unitățile de cazare turistică astfel cum sunt definite la articolul 2 alineatul (1) punctul 1, dacă nu se specifică altfel în anexa I.

39. Domeniul luat în considerare în privința cerințelor stabilite la articolul 3 alineatul (1) litera (b) include toate nopțile turistice petrecute de către rezidenți și nerezidenți fie în locuri de cazare neînchiriată.

40. Domeniul luat în considerare în privința cerințelor stabilite la articolul 3 alineatul (1) litera (c) în ceea ce privește datele privind participarea la turism include toți indivizii care au reședința pe teritoriul statului membru, dacă nu se specifică altfel la secțiunea 1 din anexa II.

41. Domeniul luat în considerare în privința cerințelor stabilite la articolul 3 alineatul (1) litera (c) în ceea ce privește datele privind caracteristicile călătoriilor turistice și ale vizitatorilor include toate călătoriile turistice cu un sejur de cel puțin o noapte în afara mediului obișnuit, efectuate de către populația rezidentă și care au început în timpul perioadei de referință, dacă nu se specifică altfel la secțiunea 2 din anexa II.

42. Comisia adoptă acte delegate în conformitate cu articolul 9, în scopul stabilirii domeniului luat în considerare în privința cerințelor stabilite la articolul 3 alineatul (1) litera (d) în ceea ce privește datele referitoare la caracteristicile vizitelor de o zi.

43. Comisia adoptă acte delegate în conformitate cu articolul 9, în scopul adaptării domeniului luat în considerare în privința cerințelor stabilite la articolul 3 alineatul (1).

Articolul 5

Criteriile și rapoartele de calitate

44. Statele membre asigură calitatea datelor transmise.

45. În sensul prezentului regulament, se aplică criteriile calitative, astfel cum s-au stabilit la articolul 12 alineatul (1) din Regulamentul (CE) 223/2009.

46. În fiecare an, statele membre vor furniza Comisiei (Eurostat) un raport privind calitatea datelor pentru perioadele de referință în anul de referință și privind orice schimbări metodologice care au fost efectuate. Raportul va fi furnizat în termen de nouă luni de la sfârșitul anului de referință.

47. În cadrul aplicării criteriilor de calitate menționate la alineatul (2) datelor acoperite de prezentul regulament, modalitățile și structura rapoartelor de calitate se definesc de către Comisie în conformitate cu procedura de reglementare menționată la articolul 12 alineatul (2).

Articolul 6

Sursele de date

În ceea ce privește baza în care sunt culese informațiile, statele membre iau orice măsuri pe care le consideră corespunzătoare pentru a menține calitatea și comparabilitatea rezultatelor. Statele membre pot produce informațiile necesare prin utilizarea unei combinații a următoarelor surse:

(a) sondaje de opinie, acolo unde unitățile de raportare sunt solicitate să dea informații oportune, exacte și complete;

(b) alte surse corespunzătoare, inclusiv date administrative dacă acestea sunt corespunzătoare în privința oportunității și relevanței;

(c) proceduri de estimare statistică adecvate.

Articolul 7

Transmiterea datelor

48. Statele membre transmit datele, inclusiv datele confidențiale, către Comisie (Eurostat) în conformitate cu dispozițiile existente în Uniunea Europeană privind transmiterea de date care fac obiectul confidențialității statistice.

49. Statele membre vor transmite datele enumerate în anexa I și în secțiunea 1 din anexa II sub formă de tabele ponderate, în conformitate cu un standard de schimb specificat de către Comisie (Eurostat). Datele sunt transmise sau încărcate prin mijloace electronice la punctul unic de intrare al datelor la Comisie (Eurostat). Modalitățile practice pentru transmiterea datelor sunt adoptate în conformitate cu procedura de reglementare menționată la articolul 12 alineatul (2).

50. Statele membre transmit datele enumerate în secțiunea 2 din anexa II sub formă de fișiere cu microdate, fiecare călătorie observată fiind o înregistrare individuală în setul de date transmis, care au fost verificate complet, editate și, după caz, imputate, în conformitate cu un standard de schimb specificat de Comisie (Eurostat). Datele sunt transmise sau încărcate prin mijloace electronice la punctul unic de intrare al datelor la Comisie (Eurostat). Modalitățile practice pentru transmiterea datelor sunt adoptate de către Comisie în conformitate cu procedura de reglementare menționată la articolul 12 alineatul (2).

51. Statele membre transmit:

52. datele anuale enumerate în secțiunile 1 și 2 din anexa I, în termen de șase luni de la sfârșitul perioadei de referință, dacă nu se specifică altfel în anexa I;

53. datele lunare enumerate în secțiunea 2 din anexa I, în termen de trei luni de la sfârșitul perioadei de referință;

54. indicatorii cheie rapizi privind nopțile petrecute de către rezidenți și nerezidenți în unitățile de cazare turistică, astfel cum sunt precizați în secțiunea 2 din anexa I, în termen de opt săptămâni de la sfârșitul perioadei de referință;

55. datele enumerate în secțiunea 4 din anexa I în termen de nouă luni de la sfârșitul perioadei de referință, în cazul în care statul membru în cauză optează pentru transmiterea lor;

56. datele enumerate în anexa II, în termen de șase luni de la sfârșitul perioadei de referință; pentru secțiunea 2 din anexa II, înregistrările suplimentare de date privind călătoriile turistice care au început dar nu s-au terminat în timpul perioadei de referință pot fi transmise în termen de nouă luni de la sfârșitul perioadei de referință.

57. Comisia adoptă acte delegate în conformitate cu articolul 9, în scopul adaptării termenelor de transmitere stabilite la alineatul (4).

58. Pentru toate datele solicitate prin prezentul regulament, prima perioadă de referință începe la 1 ianuarie a anului calendaristic consecutiv anului în care prezentul regulament intră în vigoare.

Articolul 8

Manualul metodologic

Comisia (Eurostat), în strânsă cooperare cu statele membre, elaborează și actualizează cu regularitate un manual metodologic care conține linii directoare privind statisticile produse în conformitate cu prezentul regulament, inclusiv definiții care urmează să fie aplicate caracteristicilor informațiilor solicitate și standarde comune concepute pentru a asigura calitatea datelor.

Articolul 9

Exercitarea delegării

59. Competențele de a adopta actele delegate menționate la articolul 2 alineatul (2), articolul 3 alineatul (1) litera (d) și alineatul (2), articolul 4 alineatele (5) și (6) și articolul 7 alineatul (5) sunt conferite Comisiei pentru o perioadă de timp nedeterminată.

60. Imediat ce adoptă un act delegat, Comisia notifică simultan Parlamentului European și Consiliului acest lucru.

61. Competențele de a adopta acte delegate sunt conferite Comisiei sub rezerva condițiilor stabilite la articolele 10 și 11.

Articolul 10

Revocarea delegării

62. Delegarea competențelor menționate la articolul (2) alineatul (2), articolul (3) alineatul (1) litera (d) și alineatul (2), articolul 4 alineatele (5) și (6) și articolul 7 alineatul (5) poate fi revocată de către Parlamentul European sau de către Consiliu.

63. Instituția care a inițiat o procedură internă pentru a lua o decizie cu privire la revocarea delegării competențelor informează celălalt legislator și Comisia cel târziu cu o lună înainte de luarea deciziei finale, precizând competențele delegate care ar putea face obiectul revocării, precum și motivul acesteia.

64. Decizia de revocare pune capăt delegării competențelor specificate în respectiva decizie. Ea intră în vigoare imediat sau la o dată ulterioară, specificată în decizie și nu afectează valabilitatea actelor delegate deja în vigoare. Se publică în Jurnalul Oficial al Uniunii Europene .

Articolul 11

Obiecții referitoare la actele delegate

65. Parlamentul European sau Consiliul poate obiecta cu privire la actul delegat într-o perioadă de două luni de la data notificării. La inițiativa Parlamentului European sau a Consiliului, această perioadă este prelungită cu o lună.

66. Dacă, la expirarea perioadei respective, nici Parlamentul European, nici Consiliul nu a obiectat cu privire la actul delegat sau dacă, înainte de data respectivă, atât Parlamentul European, cât și Consiliul au informat Comisia că au decis să nu aducă obiecții, actul delegat intră în vigoare la data menționată în dispoziții.

67. Dacă Parlamentul European sau Consiliul obiectează cu privire la actul delegat adoptat, acesta nu intră în vigoare. Instituția care obiectează menționează motivele pentru face acest lucru cu privire la actul delegat.

Articolul 12

Comitet

68. Comisia va fi asistată de Comitetul Sistemului Statistic European.

69. În cazul în care se face referire la prezentul alineat, se aplică articolele 5 și 7 din Decizia 1999/468/CE, ținându-se cont de dispozițiile articolului 8. Perioada prevăzută la articolul 5 alineatul (6) din Decizia 1999/468/CE este de trei luni.

Articolul 13

Abrogare

Directiva 95/57/CE se abrogă.

În conformitate cu Directiva 95/57/CE, statele membre transmit rezultate pentru toate perioadele de referință ale anului în care prezentul regulament intră în vigoare.

Articolul 14

Intrarea în vigoare

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene .

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles, […]

Pentru Parlamentul European Pentru Consiliu

Președintele Președintele […] […]

ANEXA I

Turismul interior

Secțiunea 1: Capacitatea unităților de cazare turistică

A. Variabile și defalcări de transmis în cazul datelor anuale

1) La nivel regional NUTS 2 și la nivel național

Tipul de cazare | Variabile | Defalcări |

NACE 55.1 | Număr de unități Număr de paturi Număr de camere | Tip de localitate (a) și (b) |

NACE 55.2 | Număr de unități Număr de paturi | Tip de localitate (a) și (b) |

NACE 55.3 | Număr de unități Număr de paturi | Tip de localitate (a) și (b) |

2) [opțional] Doar la nivel național

Tipul de cazare | Variabile | Defalcări |

NACE 55.1 | Număr de unități Număr de paturi Număr de camere | Clasa de mărime |

B. Limitarea domeniului de aplicare

1) Pentru „hoteluri și unități de cazare similară” și pentru „cazare pentru concedii și alt tip de cazare de scurt sejur”, domeniul luat în considerare va include cel puțin toate unitățile de cazare turistică cu zece sau mai multe paturi.

2) Pentru „terenurile de camping, locurile pentru vehicule recreaționale și locurile pentru rulote”, domeniul luat în considerare include cel puțin toate unitățile de cazare turistică care au zece sau mai multe locuri.

3) Statele membre care reprezintă, în total, mai puțin de 1 % din numărul anual total de nopți petrecute în unități de cazare turistică din Uniunea Europeană pot reduce mai mult domeniul luat în considerare, pentru a include cel puțin toate unitățile de cazare turistică care au douăzeci de paturi sau mai multe (douăzeci de locuri sau mai multe).

Secțiunea 2: Gradul de ocupare a unităților de cazare turistică (turism intern și receptor)

A. Variabile și defalcări de transmis în cazul datelor anuale

1) La nivel regional NUTS 2 și la nivel național

Tipul de cazare | Variabile | Defalcări |

Total (toate tipurile de unități de cazare turistică) | Număr de nopți petrecute de rezidenți în unități de cazare turistică Număr de nopți petrecute de nerezidenți în unități de cazare turistică | Tip de localitate (a) și (b) |

NACE 55.1 | Număr de nopți petrecute de rezidenți în unități de cazare turistică Număr de nopți petrecute de nerezidenți în unități de cazare turistică |

Sosiri de rezidenți în unități de cazare turistică Sosiri de nerezidenți în unități de cazare turistică |

Rată de ocupare netă de paturi Rată de ocupare netă de dormitoare |

NACE 55.2 | Număr de nopți petrecute de rezidenți în unități de cazare turistică Număr de nopți petrecute de nerezidenți în unități de cazare turistică |

Sosiri de rezidenți în unități de cazare turistică Sosiri de nerezidenți în unități de cazare turistică |

NACE 55.3 | Număr de nopți petrecute de rezidenți în unități de cazare turistică Număr de nopți petrecute de nerezidenți în unități de cazare turistică |

Sosiri de rezidenți în unități de cazare turistică Sosiri de nerezidenți în unități de cazare turistică |

2) Doar la nivel național

Tipul de cazare | Variabile | Defalcări |

NACE 55.1 | Număr de nopți petrecute de rezidenți în unități de cazare turistică Număr de nopți petrecute de nerezidenți în unități de cazare turistică | Tip de localitate (a) și (b) Țara sau zona geografică de reședință a invitatului [opțional] Clase de mărime |

Sosiri de rezidenți în unități de cazare turistică Sosiri de nerezidenți în unități de cazare turistică | Țara sau zona geografică de reședință a invitatului |

Rată de ocupare netă de paturi Rată de ocupare netă de dormitoare | [opțional] Clase de mărime |

NACE 55.2 | Număr de nopți petrecute de rezidenți în unități de cazare turistică Număr de nopți petrecute de nerezidenți în unități de cazare turistică | Tip de localitate (a) și (b) Țara sau zona geografică de reședință a invitatului |

Sosiri de rezidenți în unități de cazare turistică Sosiri de nerezidenți în unități de cazare turistică | Țara sau zona geografică de reședință a invitatului |

NACE 55.3 | Număr de nopți petrecute de rezidenți în unități de cazare turistică Număr de nopți petrecute de nerezidenți în unități de cazare turistică | Tip de localitate (a) și (b) Țara sau zona geografică de reședință a invitatului |

Sosiri de rezidenți în unități de cazare turistică Sosiri de nerezidenți în unități de cazare turistică | Țara sau zona geografică de reședință a invitatului |

B. Variabile și defalcări de transmis pentru datele lunare la nivel național

Tipul de cazare | Variabile | Defalcări |

NACE 55.1 | Număr de nopți petrecute de rezidenți în unități de cazare turistică Număr de nopți petrecute de nerezidenți în unități de cazare turistică |

Sosiri de rezidenți în unități de cazare turistică Sosiri de nerezidenți în unități de cazare turistică |

Rată de ocupare netă de paturi Rată de ocupare netă de dormitoare |

NACE 55.2 | Număr de nopți petrecute de rezidenți în unități de cazare turistică Număr de nopți petrecute de nerezidenți în unități de cazare turistică |

Sosiri de rezidenți în unități de cazare turistică Sosiri de nerezidenți în unități de cazare turistică |

NACE 55.3 | Număr de nopți petrecute de rezidenți în unități de cazare turistică Număr de nopți petrecute de nerezidenți în unități de cazare turistică |

Sosiri de rezidenți în unități de cazare turistică Sosiri de nerezidenți în unități de cazare turistică |

C. Limitarea domeniului de aplicare

1) Pentru „hoteluri și unități de cazare similare” și pentru „cazare pentru concedii și alt tip de cazare pe termen scurt”, domeniul luat în considerare include cel puțin toate unitățile de cazare turistică cu zece sau mai multe paturi.

2) Pentru „terenurile de camping, locurile pentru vehicule recreaționale și locurile pentru rulote”, domeniul luat în considerare include cel puțin toate unitățile de cazare turistică care au zece sau mai multe locuri.

3) Statele membre care reprezintă, în total, mai puțin de 1 % din numărul anual total de nopți petrecute în unități de cazare turistică din Uniunea Europeană pot reduce mai mult domeniul luat în considerare, pentru a include cel puțin toate unitățile de cazare turistică care au douăzeci de paturi sau mai multe (douăzeci de locuri sau mai multe).

4) În cazul în care se aplică o limitare a domeniului de aplicare astfel cum este descris la alineatul (1), (2) sau (3), se transmite anual o estimare a numărului total de nopți petrecute în timpul anului de referință de către rezidenți și nerezidenți în unitățile de cazare turistică excluse din domeniul luat în considerare.

5) Pentru primul an de referință pentru care sunt solicitate date prin prezentul regulament, estimarea, astfel cum este descrisă la alineatul (4), este transmisă în termen de douăsprezece luni de la sfârșitul perioadei de referință.

6) Statele membre pot reduce mai mult domeniul luat în considerare pentru rata de ocupare netă de dormitoare în hoteluri și unități de cazare similare, pentru a include cel puțin toate unitățile de cazare turistică care au 25 sau mai multe dormitoare.

D. Indicatori cheie rapizi

Indicatorii cheie rapizi menționați la articolul 7 alineatul (4) litera (c) din prezentul regulament sunt variabilele care se referă la numărul de nopți petrecute astfel cum s-a enumerat la titlul B.

Secțiunea 3: Clasificări care se aplică secțiunilor 1 și 2

A. Tipul de cazare

Cele trei categorii care se utilizează pentru tipul de cazare, referitor la NACE grupurile 55.1, 55.2 și 55.3, sunt următoarele:

- hoteluri și unități de cazare similare

- cazare pentru concedii și alt tip de cazare pe termen scurt

- terenuri de camping, locuri pentru vehicule recreaționale și locuri pentru rulote

B. Tipul de localitate (a)

Cele trei categorii care se utilizează pentru tipul de localitate (a), referitor la gradul de urbanizare a municipalității (sau a unității administrative locale echivalente) în care se află unitățile de cazare turistică, sunt următoarele:

- zonă dens populată

- zonă intermediară

- zonă slab populată

C. Tipul de localitate (b)

Cele două categorii care se utilizează pentru tipul de localitate (b), referitor la situarea în vecinătatea mării a municipalității (sau a unității administrative locale echivalente) în care sunt amplasate unitățile de cazare turistică, sunt următoarele:

- costieră

- necostieră

D. Clasa de mărime

Cele trei categorii de utilizat pentru clasa de dimensiune, referitor la numărul de dormitoare în unitățile de cazare turistică, sunt:

- unități mici: mai puțin de 25 de dormitoare

- unități de mărime medie: între 25 și 99 de dormitoare

- unități mari: 100 sau mai multe dormitoare

E. Țări și zone geografice

Categoriile care se utilizează pentru țara sau zona geografică de reședință a invitaților cazați în unități de cazare turistică, sunt următoarele:

- Uniunea Europeană (UE); de raportat separat: statul membru al UE

- Asociația Europeană a Liberului Schimb (AELS); de raportat separat: Islanda, Norvegia, Elveția (inclusiv Liechtenstein)

- alte țări europene (în afară de UE sau EFTA; exclusiv Rusia, Turcia, Ucraina)

- Rusia

- Turcia

- Ucraina

- Africa; de raportat separat: Africa de Sud

- America de Nord; de raportat separat: Statele Unite ale Americii, Canada

- America de Sud și Centrală; de raportat separat: Brazilia

- Asia; de raportat separat: Republica Populară Chineză, Japonia, Republica Coreea

- Australia, Oceania și alte teritorii; de raportat separat: Australia.

Secțiunea 4: Turismul interior în cazare neînchiriată

A. Variabile de transmis în cazul datelor anuale

[opțional] Număr de nopți turistice petrecute în cazare neînchiriată pe parcursul anului de referință.

B. Defalcare

[opțional] Variabila enumerată la titlul A este defalcată în funcție de țara de reședință a vizitatorilor în cazul rezidenților din UE, în timp ce vizitatorii cu rezidența în afara UE sunt grupați într-o singură categorie suplimentară.

ANEXA II

Turism național

Secțiunea 1: Participare la turism

A. Variabile și defalcări de transmis în cazul datelor anuale

Variabile | Defalcări în funcție de durată și de destinație a călătoriilor turistice în scop privat/personal | Defalcări socio-demografice |

1. Numărul de rezidenți, cu vârsta de 15 ani sau mai mult, care participă la activități de turism în scop privat/personal în timpul anului de referință 2. Numărul de rezidenți, cu vârsta de 15 ani sau mai mult, care nu participă la activități de turism în scop privat/personal în timpul anului de referință | a) Orice călătorie (adică, persoane care au efectuat cel puțin 1 călătorie cu cel puțin 1 ședere peste noapte) b) Numai călătorii interne (adică, persoane care au efectuat cel puțin 1 călătorie internă cu cel puțin 1 ședere peste noapte dar nicio călătorie în străinătate) c) Numai călătorii în străinătate (adică, persoane care au efectuat cel puțin 1 călătorie în străinătate cu cel puțin 1 ședere peste noapte dar nicio călătorie internă) d) Călătorii interne și în străinătate (adică, persoane care au efectuat cel puțin 1 călătorie internă cu cel puțin 1 ședere peste noapte și cel puțin 1 călătorie în străinătate cu cel puțin 1 ședere peste noapte) e) Călătorii scurte (adică, persoane care au efectuat cel puțin 1 călătorie cu 1-3 șederi peste noapte) f) Călătorii lungi (adică, persoane care au efectuat cel puțin 1 călătorie cu 4 sau mai multe șederi peste noapte) g) Călătorii lungi, numai călătorii interne (adică, persoane care au efectuat cel puțin 1 călătorie internă cu 4 sau mai multe șederi peste noapte dar nicio călătorie în străinătate cu 4 sau mai multe șederi peste noapte) h) Călătorii lungi, numai călătorii în străinătate (adică, persoane care au efectuat cel puțin 1 călătorie în străinătate cu 4 sau mai multe șederi peste noapte dar nicio călătorie internă cu 4 sau mai multe șederi peste noapte) i) Călătorii lungi, interne și în străinătate (adică, persoane care au efectuat cel puțin 1 călătorie internă cu 4 sau mai multe șederi peste noapte și cel puțin 1 călătorie în străinătate cu 4 sau mai multe șederi peste noapte) | 1. Sex 2. Grup de vârstă 3. [opțional] Nivel educațional 4. [opțional] Situația profesională 5. [opțional] Venit pe gospodărie |

Defalcările în funcție de durată și de destinație a călătoriilor turistice în scop privat/personal sunt combinate cu defalcările socio-demografice

B. Variabile și clasificări de transmis pentru datele trienale

Variabile | Defalcări în funcție de motivele principale pentru neparticiparea la activități de turism în timpul anului de referință (cu multiple posibilități de răspuns pentru respondenți) | Defalcări socio-demografice |

1. Numărul de rezidenți, cu vârsta de 15 ani sau mai mult, care nu participă la activități de turism în timpul anului de referință (adică, care nu au efectuat nicio călătorie cu cel puțin 1 sejur de 1 noapte din motive personale în timpul anului de referință) | a) Motive financiare (fără bani disponibili pentru concediu, nu își poate permite să plece în vacanță) b) Lipsă de timp liber datorită angajamentelor familiale c) Lipsă de timp liber datorită angajamentelor legate de muncă sau de studii d) Motive de sănătate e) Preferă să stea acasă, nu este motivat să călătorească f) Siguranță g) Alte motive | 1. Sex 2. Grup de vârstă 3. [opțional] Nivel educațional 4. [opțional] Situația profesională 5. [opțional] Venit pe gospodărie |

Defalcările în funcție de motivele principale pentru neparticiparea la activități de turism în timpul anului de referință sunt combinate cu defalcările socio-demografice.

Primul an de referință pentru variabilele trienale este al doilea an calendaristic consecutiv anului intrării în vigoare a prezentului regulament.

C. Clasificări care se aplică pentru defalcările socio-demografice

1) Sex: masculin, feminin.

2) Grup de vârstă: sub 15 ani [opțional], 15-24, 25-34, 35-44, 45-54, 55-64, 65 sau mai mult, cu subtotaluri pentru 25-44 și 45-64.

3) Nivel educațional: inferior (ISCED 0, 1 sau 2), mediu (ISCED 3 sau 4), superior (ISCED 5 sau 6).

4) Situația profesională: salariat (angajat sau angajat independent), șomer, student (sau elev), altă situație în afara câmpului muncii.

5) Venit pe gospodărie: pe trimestre.

Secțiunea 2: Călătorii turistice și vizitatori care efectuează călătoriile

A. Variabile de transmis

Variabile | Categorii de transmis | Periodicitate |

1. | Luna plecării | Anuală |

2. | Durata călătoriei în număr de nopți | Anuală |

3. | [Numai pentru călătorii în străinătate] Durata călătoriei: număr de nopți petrecute pe teritoriul național | Trienală |

4. | Țara principală de destinație | conform listei de țări din manualul metodologic precizat la articolul 8 din prezentul regulament | Anuală |

5. | Obiectivul principal al călătoriei | a) Privat/personal: divertisment, recreare și concediu b) Privat/personal: vizitarea rudelor și prietenilor c) Privat/personal: altele (de exemplu, pelerinaj, tratament medical) d) Profesional/afaceri | Anuală |

6. | [Numai pentru călătorii în scop privat/personal] Tipul destinației, cu multiple posibilități de răspuns | a) Oraș b) Litoral c) Cadru natural (inclusiv malul lacurilor, râurilor etc.) d) Vas de croazieră e) Munte (ținuturi muntoase, dealuri etc.) f) Altele | Trienală |

7. | [Numai pentru călătorii în scop privat/personal] Participarea copiilor la călătorie | a) Da b) Nu | Trienală |

8. | Mijloace de transport principale | a) Transport aerian (linie aeriană sau alte servicii aeriene) b) Cale maritimă (linii pentru pasageri și navete, nave de croazieră, nave de agrement, ambarcațiuni închiriate, etc.) c) Cale ferată d) Autobuz, autocar (planificat sau neplanificat) e) Autovehicul (privat sau închiriat) f) Altele | Anuală |

9. | Mijloace de cazare principale | a) Cazare închiriată: hoteluri sau unități de cazare similare b) Cazare închiriată: terenuri de camping, caravane sau locuri pentru rulote (nerezidențial) c) Cazare închiriată: altă cazare închiriată (unității medicale, pensiuni pentru tineret, porturi de agrement, etc.) d) Cazare neînchiriată: casă de vacanță proprie e) Cazare neînchiriată: cazare oferită fără plată de către rude sau prieteni f) Cazare neînchiriată: altă cazare neînchiriată | Anuală |

10. | Rezervarea călătoriei: utilizarea unui operator turistic sau a unei agenții de voiaj pentru rezervarea mijloacelor de transport principale | a) Da b) Nu c) Nu știu | Trienală |

11. | Rezervarea călătoriei: utilizarea unui operator turistic sau a unei agenții de voiaj pentru rezervarea mijloacelor de cazare principale | a) Da b) Nu c) Nu știu | Trienală |

12. | [Numai pentru călătoriile unde nu s-a utilizat niciun operator turistic și nicio agenție de voiaj pentru rezervarea mijloacelor de transport principale sau a mijloacelor de cazare principale] Rezervarea călătoriei (independent) | a) Serviciile au fost rezervate direct la furnizorul de servicii b) Nicio rezervare nu a fost necesară | Trienală |

13. | Rezervarea călătoriei: pachet de călătorie | a) Da b) Nu | Trienală |

14. | Rezervarea călătoriei: rezervarea pe internet a mijloacelor de transport principale | a) Da b) Nu c) Nu știu | Trienală |

15. | Rezervarea călătoriei: rezervarea pe internet a mijloacelor de cazare principale | a) Da b) Nu c) Nu știu | Trienală |

16. | Cheltuielile turistului individual în timpul călătoriei, legate de transport | Anuală |

17. | Cheltuielile turistului individual în timpul călătoriei, legate de cazare | Anuală |

18. | Alte cheltuieli ale turistului individual în timpul călătoriei, de raportat separat (18b): bunuri durabile și de valoare | Anuală |

19. | Profilul vizitatorului: sex, utilizând următoarele categorii | a) Masculin b) Feminin | Anuală |

20. | Profilul vizitatorului: vârstă, în ani împliniți | Anuală |

21. | Profilul vizitatorului: țara de reședință | Anuală |

22. | [opțional] Profilul vizitatorului: nivel educațional | a) Inferior (ISCED 0, 1 sau 2) b) Mediu (ISCED 3 sau 4) c) Superior (ISCED 5 sau 6) | Anuală |

23. | [opțional] Profilul vizitatorului: situația profesională | a) Salariat (angajat sau angajat independent) b) Șomer c) Student (sau elev) d) Altul în afara câmpului muncii | Anuală |

24. | [opțional] Profilul vizitatorului: venit pe gospodărie pe trimestre | Anuală |

B. Limitarea domeniului de aplicare

Domeniul luat în considerare este reprezentat de toate călătoriile turistice cu cel puțin o ședere peste noapte a populației rezidente în afara mediului obișnuit și care a început în timpul perioadei de referință, includerea populației cu vârsta sub 15 ani fiind opțională.

C. Periodicitate

1) Primul an de referință pentru variabilele trienale și categoriile enumerate la titlurile A(3), A(6) și A(7) este al doilea an calendaristic consecutiv anului intrării în vigoare a prezentului regulament.

2) Primul an de referință pentru variabilele trienale și categoriile enumerate la titlurile A(10) - A(15) este al treilea an calendaristic consecutiv anului intrării în vigoare a prezentului regulament.

[1] JO L 291, 6.12.1995, p. 32.

[2] JO L 291, 6.12.1995, p.32.

[3] JO L 87, 31.3.2009, p. 164.

[4] COM (2005) 217 final.

[5] JO L 184, 17.7.1999, p. 23.

[6] JO L 393, 30.12.2006, p. 1.

[7] JO L 154, 21.6.2003, p. 1.

[8] JO L 76, 30.3.1993, p. 1.